Държавен вестник, бр. 24, 2011 г., стр. 51

БРОЙ  24	
Д Ъ Р Ж А В Е Н  В Е С Т Н И К 	
СТР.  51  
Минимално тегло за постъпване на военна служба е 50 кг и ръст 150 см за мъже и 48 кг и 150 см за жени. 
Решенията са дадени в табличната част.
R73 Повишено съдържание на глюкоза в кръвта
R73.0 Нарушена толерантност към глюкозата и предиабет –  по графи 1 и 2 кандидатите са негодни за 
военна служба, по останалите графи са годни след излекуване. При развитие на диабет се подвеждат по 
рубрики  Е10-Е14.
R94.0 Променена ЕЕГ – отнасят се случаите с пароксизмална биоелектрична активност на мозъка, откри­
вана при ЕЕГ изследване.
Решенията са дадени в табличната част.
Клас ХIX. Травми, отравяния и някои други последици от въздействието на външни причини (S00-T98)
Експертното решение за определяне годността за военна служба на всички категории състав (по отдел­
ните графи), получили травми в отделна или няколко анатомични области, задължително се взема след 
завършване на лечението и временната неработоспособност в законоустановените срокове. Според  пълното 
диагностично уточнение и клиничната прогноза всеки конкретен случай се отнася към отделната буква на 
рубриката, съответстваща на водещото увреждане, като решенията са дадени в табличната част.  
Травми на главата (S00-S09)
S02 Счупване на черепа и лицевите кости
Закрито или открито счупване без или със вътречерепна травма. Ако счупването не е характеризирано 
като открито или закрито, следва  да се  класифицира  като закрито.
Включват се счупвания на черепа с или без увреждане на мозъка, верифицирано  с КТ, МРТ, рентгеногра­
фии. Счупването на черепа трябва да се обективизира с документ от здравното заведение, провело лечението 
на болния. Задължително е ЕЕГ изследване и точно определяне на размера на дефекта в квадратни мм чрез 
рентгенова снимка, компютърно или МРТ изследване и неговото описание (ръбове, пластика, местоположе­
ние и др.). 
При счупване на черепа съчетано с вътречерепна травма решението е в зависимост от степента на оста­
тъчния неврологичен функционален дефицит и влиянието върху вътрешните органи.
По буква „а“ –  при счупване на черепа с костен дефект над 4 кв. см, съчетано с вътречерепна травма.
По буква „б“ –  счупване на черепа с костен дефект над  4 кв. см без увреждане на ЦНС, костен дефект 
под 4 кв. см с увреждане на ЦНС.
По буква „в“ – преживяно счупване на черепа с остатъчна линеарна фрактура и без увреждане на ЦНС.
При близка давност на травмата по графи 1 и 2 са негодни до 6 месеца, след което решението се взема в 
зависимост от тежестта на остатъчната симптоматика. По графи 3 – 6 подлежат на лечение в законоустано­
вения срок с последващо експертно решение след стабилизиране на състоянието и в зависимост от степента 
на функционалния дефицит. 
Решенията са дадени в табличната част. 
S04 Травма на черепномозъчните нерви
S05 Травма на окото и очната орбита
S06 Вътречерепна травма
Тук се включват мозъчно сътресение, травматичен церебрален едем, дифузна и огнищна травма на глав­
ния мозък, епидурален кръвоизлив, травматичен субдурален и субарахноидален кръвоизлив, вътречерепна 
травма с продължително коматозно състояние, травматична интракраниална хеморагия.
Травми с близка давност, когато възстановителният процес е несигурен или незавършен, се решават, както 
следва:
S06.0 Мозъчно сътресение – с давност до шест месеца по графи 1 и 2 са негодни за военна служба, по 
графи 3 – 6  се решават по чл. 7.
Контузията на мозъка бива: лека, средна и тежка степен. 
При леката степен на мозъчна контузия с давност до една година по графи 1 и 2 са негодни за  военна 
служба. По графи 3 – 6 се решават по чл. 7.
При средната степен на мозъчната контузия с давност до две години по графи 1 и 2 са негодни за военна 
служба. По графи 3 – 6 се решават по чл. 7 с противопоказания.
По буква „б“ – при умерени стабилизирани следтравмени състояния без изразени смущения във функци­
ите на ЦНС с единични огнищни симптоми, като леки парези и леко изразени координационни, сетивни и 
вегетативни смущения, задържа се астеничен синдром – годни за военна служба с противопоказания: психо-
физическо пренатоварване, системен и нощен труд, неблагоприятен микроклимат (прегряващ и охлаждащ), 
контакт с токсични невро- и вазотропни вещества, йонизиращи лъчения,  дразнещ шум, вибрации, продъл­
жително пътуване с машини, полеви занятия, походи, уредна физкултура.
По буква „в“ – без клинични и параклинични данни за остатъчни прояви (неврозоподобни състояния), 
годни за военна служба с противопоказани за род войски.
При тежката степен на мозъчната контузия по всички графи са негодни за военна служба .  
Трябва да се има предвид, че наличието на психични смущения значително утежнява годността за военна 
служба. Решенията се вземат и по рубрика F07.2.
Решенията са дадени в табличната част.
S12, S22, S32 Счупване на гръбначния стълб – закрито или открито на ниво шиен, гръден и лумбосакрален 
отдел на гръбначния стълб. Тук се включват травматичните увреждания на прешлените без засягане на гръб­
начния мозък и нервите. Решението е в зависимост от тежестта на увреждане на двигателната функция. Год­
ността за военна служба се определя съобразно функционалните ограничения и неврологичния функционален 
дефицит на засегнатите крайници и трупа, както и отражението върху функцията на вътрешните органи.
S14, S24, S34 Травми на нервите и гръбначния мозък
S44, S54, S64, S74, S84, S94 Травми на  периферните нерви
При увреждане на нервите и нервните сплитове решението зависи от степента на нарушената проводи­
мост (пълно анатомично прекъсване, ръбцови прекъсвания) и от възможността тя да бъде възстановена. При 
тежки масивни увреждания, които водят до резки смущения в движенията, сетивността и трофиката, когато 
те не подлежат на неврохирургично и друго лечение или когато това лечение се е оказвало неефикасно (уни­
щожаване на голяма част от нервния ствол или масивни неотстраними сраствания), при упорити невралгии